Detection of paraneoplastic autoantibodies in patients with small cell lung cancer in the absence of neurological signs and/or symptoms
Creators: name: Σταυροπούλου Ντε Λορέντζο, Σωτηρία Γεωργίου
Publisher: name: Aristotle University of Thessaloniki
Year: 2024
Subjects: Παρανεοπλασματικά νευρολογικά σύνδρομα
Παρανεοπλασματικά αυτοαντισώματα
Αναστολείς σημείων ελέγχου
Paraneoplastic neurological syndromes
Paraneoplastic autoantibodies
Immune checkpoint inhibitors

description: Τα παρανεοπλασματικά νευρολογικά σύνδρομα αποτελούν σπάνια νευρολογικά νοσήματα, τα οποία εμφανίζονται σε έδαφος κακοήθειας και οφείλονται σε ανοσοεπαγώμενες διαδικασίες ενάντια σε αντιγόνα που εκφράζονται από τον όγκο. Η έκφραση αντιγόνων από τον όγκο, τα οποία εκφράζονται φυσιολογικά από το νευρικό ιστό, μπορεί να οδηγήσει στη δημιουργία παρανεοπλασματικών αντινευρωνικών αυτοαντισωμάτων, ικανά να επιτεθούν σε οποιοδήποτε σημείο του νευρικού συστήματος, οδηγώντας στην εμφάνιση παρανεοπλασματικών νευρολογικών συνδρόμων. Συγκεκριμένοι τύποι κακοήθειας σχετίζονται σημαντικά με την εμφάνιση παρανεοπλασματικών νευρολογικών συνδρόμων, συμπεριλαμβανομένου του μικροκυτταρικού καρκίνου πνεύμονα, γυναικολογικών κακοηθειών, λεμφώματος Hodgkin, και μη μικροκυτταρικού καρκίνου πνεύμονα. Παραταύτα, η δημιουργία και η ευρεία χορήγηση αναστολέων σημείων ελέγχου για τη θεραπεία πλήθους κακοηθειών αύξησε σημαντικά την επίπτωση των παρανεοπλασματικών νευρολογικών συνδρόμων και συνέβαλε στην εμφάνιση των συνδρόμων αυτών σε έδαφος κακοηθειών, οι οποίες δεν σχετίζονταν με την εμφάνιση των συνδρόμων αυτών παλαιότερα. Παρότι η έκφραση αντιγόνων από τον όγκο, τα οποία εκφράζονται φυσιολογικά από το νευρικό ιστό, είναι απαραίτητη για την εμφάνιση παρανεοπλασματικών νευρολογικών συνδρόμων, πλήθος ερωτημάτων σχετικά με τη δημιουργία παρανεοπλασματικών αυτοαντισωμάτων, καθώς επίσης και την εμφάνιση των συνδρόμων αυτών, παραμένουν αναπάντητα. Ειδικότερα, παρότι ο μικροκυτταρικός καρκίνος πνεύμονα πάντοτε εκφράζει Hu αντιγόνα, μόνο ένας περιορισμένος αριθμός ασθενών εμφανίζει τύπου I αντιπυρηνικά αυτοαντισώματα (ANNA-1, γνωστά και ως anti-Hu), ενώ από αυτούς ένας πολύ μικρός αριθμός θα εμφανίσει παρανεοπλασματικό νευρολογικό σύνδρομο. Αντίστοιχα αποτελέσματα έχουν παρατηρηθεί σχετικά με την εμφάνιση Yo αντισωμάτων σε γυναίκες με γυναικολογικές κακοήθειες. Σκοπός της παρούσας μεταπτυχιακής εργασίας είναι η μελέτη προσδιορισμού παρανεοπλασματικών αυτοαντισωμάτων σε ασθενείς με μικροκυτταρικό καρκίνο πνεύμονα άνευ νευρολογικής σημειολογίας. Δέκα ασθενείς με μικροκυτταρικό καρκίνο πνεύμονα άνευ νευρολογικής σημειολογίας συμμετείχαν στη μελέτη, ανεξάρτητα από το στάδιο του όγκου και την ογκολογική θεραπεία τους. Ο έλεγχος αντισωμάτων στον ορό πραγματοποιήθηκε με τη χρήση tissue-based assays (TBAs) και ενός εμπορικά διαθέσιμου line immunoblot assay (LIA). Σύμφωνα με τα αποτελέσματα, Hu αντισώματα δεν ανιχνεύθηκαν στον ορό κανενός από τους συμμετέχοντας, ενώ ανιχνεύθηκαν anti-GAD65 αντισώματα στον ορό ενός ασθενούς. Τα αποτελέσματα της μελέτης αυτής παρουσιάζονται στην παρούσα μεταπτυχιακή εργασία. Επιπρόσθετα, συμπεριλαμβάνεται και η ανασκόπηση της διαθέσιμης βιβλιογραφίας αναφορικά με την επιδημιολογία, την παθογένεση, τις κλινικές εκδηλώσεις, τη διάγνωση, και τη θεραπεία των παρανεοπλασματικών νευρολογικών συνδρόμων.
description: Paraneoplastic neurological syndromes are rare neurological disorders that occur in the presence of malignancy and are triggered by immune-mediated processes against antigens expressed by the tumour. Tumour aberrant expression of antigens, which are physiologically expressed in the nervous tissue, may lead to the formation of paraneoplastic antineuronal autoantibodies able to attack any part of the nervous system, leading to the development of paraneoplastic neurological syndromes. Certain types of tumours are strongly associated with paraneoplastic neurological syndromes, including small cell lung cancer, gynecological tumours, Hodgkin’s lymphoma, and non-small cell lung cancer. However, the development and widespread administration of immune checkpoint inhibitors for the treatment of various malignancies significantly increased the incidence of paraneoplastic neurological syndromes and induced their development in the presence of tumours previously unrelated to these syndromes. Although tumour antigen aberrant expression is necessary for the development of paraneoplastic neurological syndromes, numerous questions regarding both the formation of paraneoplastic autoantibodies and the development of these syndromes remain unanswered. Particularly, small cell lung cancer constitutively expresses Hu antigens; however, only a limited number of individuals harbor type I antinuclear autoantibody (ANNA-1, also known as anti-Hu), out of which a very small group will develop paraneoplastic neurological syndrome. Similar findings have been observed with Yo antibodies in women with gynecological malignancies. The aim of this master’s thesis is to investigate the presence of paraneoplastic autoantibodies in patients with small cell lung cancer in the absence of neurological signs and/or symptoms. Ten individuals with small cell lung cancer and absent neurological signs and/or symptoms were included in this study, regardless of their tumour staging and oncological treatment status. Serum antibody screening was performed, using tissue-based assays (TBAs) and a commercially available line immunoblot assay (LIA). According to our results, Hu antibodies were not detected in the serum of any of the participants, whereas the presence of glutamic acid decarboxylase 65-kilodalton isoform (GAD65) antibodies was revealed in the serum of one individual. The results of this study are presented in this master’s thesis. Additionally, a review of the currently available literature regarding the epidemiology, pathogenesis, clinical manifestations, diagnosis, and treatment of both spontaneous and post-immune checkpoint inhibitor paraneoplastic neurological syndromes is also included.
description: Τα Τμήματα Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης και του Δημοκρίτειου Πανεπιστημίου Θράκης, συνδιοργανώνουν και λειτουργούν από το ακαδημαϊκό έτος 2017-2018 Διιδρυματικό Πρόγραμμα Μεταπτυχιακών Σπουδών με τίτλο: «Νευροανοσολογία».